laion/Wikipedia-Exotic huggingface dataset:
איי הסערה

איי הסערה הוא עולם מערכה עברי מקורי, מאת דניאל רוזנברג בהוצאת הפונדק הוצאה לאור המיועד לשימוש עם המשחק מבוכים ודרקונים. מדובר בעולם דמיוני, המשמש כרקע למשחק תפקידים. ספר העולם יצא לאור ב- 2004. ניתן לסווג את עולם המערכה כעולם פנטזיה קסום המזכיר עולמות אחרים המשמשים למבוכים ודרקונים, אך נחשב ריאליסטי יותר בהשוואה לרומח הדרקון. סיפור הרקע של העולם הוא שהוא עבר אירוע בשם הקריעה שהגיע בתום מלחמת התוהו - זוג אירועים שהפרו את הסדר בעולם, והפכו אותו למסוכן במיוחד - מה שהופך אותו למשחק מעניין. עקרונות הבסיס של העולם הם: עת של גיבורים. מפלצות אורבות בצללים. עולם מלא בפלאים. מזימות אפלות ותככים. לאיי הסערה יצאו עד היום חמישה ספרי משחק שהם: איי הסערה, הרשומון - סקירה גאוגרפית של עולם המערכה, הכוללת מידע אודות המדינות, הערים והאלים. הספר יצא לאור במקור בשנת 2004, ועבר הדפסה שנייה שהרחיבה את התוכן בשנת 2012. מגילות העוצמה - הרפתקה מוכנה שמרחיבה גם על פריהולד - אחת מהערים בעולם המערכה. מהדורה חדשה של ההרפתקה יצאה לאור באפריל 2015, תואמת למשחק התפקידים פאת'פיינדר. ההרפתקה מיועדת לדרגות 2–3. מתוך האפלה - אוגדן מפלצות מקורי בעברית, שמכיל קרוב ל-120 מפלצות חדשות. הספר גם כולל פרק בונוס ובו שבעה ארגונים מרושעים. אלופי האור - הרפתקה שנייה לאיי הסערה, שמיועדת לשימוש עם פאת'פיינדר, ובה הגיבורים מצילים את העיר פריהולד מאיום שטני. ההרפתקה מיועדת לדרגות 4–5, וניתן לשחק בה כהמשך למגילות העוצמה. גיבורי הסערה - ספר הרחבה לשחקנים, המכיל מקצועות חדשים, גזעים, חפצי קסם ועוד, לשימוש עם השיטה פאת'פיינדר. כל הספרים עומדים בפני עצמם וניתנים לשימוש גם בעולמות מערכה אחרים. צוות הסערה הוא פרויקט משחק תפקידים בכנסים, שמתפקד החל משנת 2009. מדובר בפרויקט שדומה למיזם ה RPGA או Pathfinder Society בחו"ל, שבו שחקנים בונים דמויות ומשחקים עמם מכנס לכנס, או בחנויות השונות ברחבי הארץ. צוות הסערה מורכב ממנחים ומכותבים מתנדבים, שמריצים הרפתקאות מתוך מאגר מוגדר - כאשר השחקנים יכולים לעלות בדרגות בין ההרפתקאות. צוות הסערה מתבסס על מבוכים ודרקונים מהדורה חמישית, כאשר יש שלושה אירועים מרכזיים בשנה בהם הוא מתקיים - כנס ביגור בפסח, כנס דרקוניקון בקיץ, וכנס אייקון בסוכות. אלו הם שלושת אירועי משחקי התפקידים המובילים בישראל. האתר הרשמי של הפונדק הוצאה לאור. סקירה לעולם המערכה איי הסערה אודות איי הסערה, הפונדק הוצאה לאור
טייטלבוים

טייטלבוים או טייטלבאום הוא שם משפחה יהודי אשכנזי. זוהי הגרסה היידית למילה הגרמנית "דטלבאום" (עץ התמר) האם התכוונתם ל... דבורה טייטלבאום – ביוכימאית ישראלית דורה טייטלבוים – סופרת ומשוררת יידית וולודיה טייטלבוים (2008-1916) - פוליטיקאי קומוניסטי וסופר יהודי צ'יליאני. חיים טייטלבאום – פיזיקאי ישראלי, רקטור אוניברסיטת בר-אילן בעבר חיים טייטלבוים – תת-אלוף בצה"ל, סגן ראש אגף התכנון מייקל טייטלבאום (אנ') – דמוגרף אמריקאי משל טייטלבאום (אנ') – צייר קנדי ניוטה טייטלבוים – לוחמת התנגדות יהודיה בוורשה שבפולין במהלך מלחמת העולם השנייה ראול טייטלבאום – פוליטיקאי קומוניסטי, עיתונאי וחוקר שואה ישראלי רות טייטלבאום – ממתכנתיו הראשונים של האניאק ריצ'רד טייטלבאום (אנ') – מלחין אמריקאי שושלת אדמו"רי סיגט-סאטמר (הערה: באופן חריג רשימה זו מופיעה לפי סדר כרונולוגי) משה טייטלבוים (הראשון) (1758–1841) – אדמו"ר בקהילת יהודי אוהעל, הונגריה, אבי שושלת סיגט-סאטמר אלעזר ניסן טייטלבוים (1785–1855) – רבה של דרוהוביץ' יקותיאל יהודה טייטלבוים (ייטב לב) (1808–1883) – רבה של סיגט, והאדמו"ר הראשון מסיגט שמואל טייטלבוים (1814–1888) – אב"ד גורליצה חנניה יום טוב ליפא טייטלבוים (1836–1904) – האדמו"ר הרביעי לשושלת חסידות סיגט משה דוד טייטלבוים (1855–1935) – רבה של מודיור-לופוש ברומניה ברכיה טייטלבוים (1865–1917) – רב בקהילת יהודי אוהעל, אדמו"ר ומשפיע חסידי בגליציה חיים צבי טייטלבוים (1880–1926) רבה של סיגט והאדמו"ר מסיגט, מחבר "עצי חיים", אחיו הגדול של רבי יואל טייטלבוים יואל טייטלבוים (1887–1979) – "ר' יואליש", מייסדה ואדמו"רה הראשון של חסידות סאטמר בארצות הברית אלטא פייגא טייטלבוים (1912–2001) – "הרבנית מסאטמר", אשתו השנייה של רבי יואל טייטלבוים משה טייטלבוים (1914–2006) האדמו"ר מסאטמר יקותיאל יהודה טייטלבוים (1951–) – אדמו"ר בחסידות סאטמר אהרן טייטלבוים (1947–) – אדמו"ר בחסידות סאטמר יוסף דוד טייטלבוים (1956–) האדמו"ר מסאסוב ב"קריית ישמח משה" בגני תקווה חיים צבי טייטלבוים (ירושלים) (1973–) – רב קהילת סאטמר בירושלים
ג'ילט (ויומינג)

ג'ילט (באנגלית: Gillette) היא בירת מחוז קמפבל במדינת ויומינג בארצות הברית. ג'ילט שוכנת בין הרי ביגהורן במערב והגבעות השחורות במזרח, באגן נהר פאודר (Powder River Basin) בצפון-מזרח ויומינג. בעיר מתגוררים 29,087 תושבים (נכון ל-2010). המונומנט הלאומי מגדל השטן נמצא כשעת נסיעה מצפון-מזרח לג'ילט. ג'ילט נוסדה ב-6 בינואר 1892, כשנתיים לאחר שוויומינג נהפכה למדינה. העיר נקראה על שמו של אדוארד ג'ילט, שהיה סוקר באזור מטעם מסילת שיקגו, ברלינגטון וקווינסי (Chicago, Burlington and Quincy Railroad). את העיר משרת נמל התעופה ג'ילט-מחוז קמפבל, הנמצא במרחק של כ-8 קילומטרים צפון-מערבית לעיר. העיר נמצאת על המסלול של כביש בין-מדינתי 90, המקשר בין המדינות וושינגטון ומסצ'וסטס. מדיה וקבצים בנושא ג'ילט בוויקישיתוף אתר האינטרנט הרשמי של ג'ילט (באנגלית) ג'ילט, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
עסמא בת מרוואן

עסמא (או: עצמאא) בת מרוואן (בערבית: عصماء بنت مروان) הייתה משוררת יהודייה בת המאה ה-7 לספירה. בחדית' מובא סיפורה של עסמא בת מרוואן, שהייתה בת השבט היהודי חטמה בחצי האי ערב, ונישאה לאחד מבני השבט. בתקופת התהוות האסלאם פרסמה שירים ששמו ללעג ולקלס את מוחמד ואת האסלאם, והיא נרצחה בעידוד מוחמד בידי אחד מבני שבטה שהתאסלם, עמיר בן עדי בן ח'רשה בן אומיה אל-ח'טמי (سرية عمير بن عدي) שהתגנב לאוהל משפחתה ודקר אותה למוות בעודה מניקה את הקטן שבבניה. היסטוריונים מוסלמים מאוחרים מפקפקים באמינותו ההיסטורית של הסיפור. לאה זולוטרבסקי, שירת היהודים על אדמת ערב, הארץ, 5 ביוני 1936 שלמה אשכנזי, נשים למדניות, תל אביב תש"ב, עמ' יט זאב שור, נצח ישראל, שיקגו תרנ"ז, עמ' 128, באתר היברובוקס ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ילט (פירושונים)

האם התכוונתם ל... ג'ילט – מותג למכשירי גילוח של תאגיד פרוקטר אנד גמבל. ג'ילט (ויומינג) – עיר במדינת ויומינג בארצות הברית. אצטדיון ג'ילט – אצטדיון פוטבול וכדורגל בעיר פוקסבורו במדינת מסצ'וסטס בארצות הברית. אישים גאי מארק ג'ילט – פוליטיקאי אמריקאי קינג קמפ ג'ילט – איש עסקים וממציא אמריקני, ממציא סכין הגילוח.
חשודה

חשודה היא מיני סדרת דרמת מתח ישראלית שיצר, כתב וביים בני פרדמן, העוקבת אחרי דפנה המתמודדת עם דרישת השוק האפור להתאבדות בעלה. הסדרה כללה 5 פרקים ושודרה החל מ-3 בפברואר עד 3 במרץ 2015 בערוץ 10. חייה של דפנה צור (מלי לוי) מתהפכים כשהיא מגלה שבעלה עודד (רותם קינן) הסתבך עם חובות והעמיד את משפחתם בסכנת חיים. הסדרה מחולקת לשני צירי זמן - לפני ואחרי רציחת בעלה. היא נכנסת למרוץ נגד הזמן ומוצאת את עצמה כחשודה העיקרית בחקירה משטרתית של רצח בעלה בהובלתו של החוקר רומי דור (דרור קרן). המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי הסדרה הוצגה תחילה כסרט קולנוע בשם "התאבדות" ונכתבה על ידי בני פרדמן. הסדרה צולמה בירושלים והופקה על ידי קרן הקולנוע הישראלי והמיזם לקולנוע וטלוויזיה בירושלים של הרשות לפיתוח ירושלים והקרן החדשה לקולנוע וטלוויזיה. כתבות ומידע: אתר האינטרנט הרשמי של חשודה "חשודה", במסד הנתונים הקולנועיים IMDb (באנגלית) "חשודה", באתר אידיבי "חשודה", במיזם "אישים" לתיעוד היצירה הישראלית ביקורות: סמדר שילוני, "חשודה": מותחת כמו רמת אביב ג', באתר ynet, 4 בפברואר 2015 רוגל אלפר, רק מלי לוי וירושלים יכולות להיות מרוצות מ"חשודה", באתר הארץ, 11 בפברואר 2015 עידו ישעיהו‏, "חשודה" מנסה להיות משהו מעבר למידותיה, ונכשלת - וואלה תרבות, באתר וואלה, 4 בפברואר 2015 מלי לוי "חשודה" בבינוניות, באתר nrg דוד אברהם‏, רייטינג יומי: בגב זקוף, באתר וואלה, 11 בפברואר 2015 דוד אברהם‏, רייטינג יומי: לא זה לא יהיה השיר שלנו, באתר וואלה, 18 בפברואר 2015 דוד אברהם‏, רייטינג יומי: השקדיה נובלת, באתר וואלה, 25 בפברואר 2014 דוד אברהם‏, רייטינג יומי: נאום נתניהו זכה לכמעט 28% צפייה, באתר וואלה, 4 במרץ 2015 אוטופיה: "התאבדות" הוא המנצח הישראלי, באתר ynet, 20 בספטמבר 2014 סמדר שילוני, "חשודה": מותחת כמו רמת אביב ג', באתר ynet, 4 בפברואר 2015 "התאבדות" ו"מתחת לעור" הם הזוכים בפסטיבל אוטופיה, באתר ‏מאקו‏, 21 בספטמבר 2014 "התאבדות" ברחוב יפו הסרט "התאבדות" באתר האקדמיה הישראלית לקולנוע וטלוויזיה
פהר

האם התכוונתם ל... אילונה פהר – מוזיקאית הונגרייה ישראלית ארנסט פהר – כלכלן אוסטרי ברנדן פהר – שחקן קנדי זולטן פהר – כדורגלן הונגרי מיקלוש פהר – כדורגלן הונגרי עודד פהר – שחקן ישראלי דז'ה פהר – סופר, עיתונאי יהודי-הונגרי פרנץ פהר – פילוסוף יהודי-הונגרי, אסתטיקאי, מבקר אמנות, דוקטור לספרות הונגרית קלרה פהר – סופר ועיתונאי יהודי-הונגרי שמה הקודם של העיירה לוביאנה במחוז צ'רניגוב פאר
לוק גריימס

לוק טימותי גריימס (באנגלית: Luke Timothy Grimes; נולד ב-21 בינואר 1984) הוא שחקן אמריקאי. מוכר בזכות תפקידו בתור מארק אלן לי (אנ') בסרט "צלף אמריקאי", בתור אליוט גריי בסדרת הסרטים "חמישים גוונים של אפור" ובזכות הופעתו בסדרה "אחים ואחיות" ובשל תפקידו בסדרת הטלוויזיה "ילוסטון". גריימס נולד בעיר דייטון שבאוהיו ולמד משחק באקדמיה האמריקאית לאומנויות הדרמה שבניו יורק. החל את הקריירה שלו כשחקן בסרטים "כל הבנים אוהבים את מנדי ליין" (2006), "ההתנקשות בנשיא בית הספר" (2008), ובסדרת הדרמה "אחים ואחיות" בתפקיד ריאן לאפארטי. ב-2012 השתתף בסרט הפעולה "חטופה 2" בתור ג'יימי החבר של קים מילס (מגי גרייס). ב-2014 הופיע גריימס בדרמת המלחמה של קלינט איסטווד "צלף אמריקאי" בתפקיד לוחם אריות הים מארק לי. ב-2015 שיחק גריימס בדרמה "חמישים גוונים של אפור" בתפקיד אליוט אחיו של כריסטיאן גריי (ג'יימי דורנן). בשנת 2016 יצא סרט הפעולה "שבעת המופלאים" שם הוא שיחק לצידם של דנזל וושינגטון, אית'ן הוק, כריס פראט והיילי בנט.  בשנת 2017 שיחק בסרט ההמשך "חמישים גוונים של אופל", ובהמשכו "חמישים גוונים של שחרור" מ-2018. החל משנת 2018 מגלם את דמותו של קייס דאטון בסדרת הטלוויזיה "ילוסטון" לצידו של קווין קוסטנר. בשנת 2023 הופיע בתפקיד ראשי בסרט "מבוא לאושר". בנובמבר 2018 נישא גריימס לדוגמנית הברזילאית ביאנקה רודריגז. מדיה וקבצים בנושא לוק גריימס בוויקישיתוף לוק גריימס, במסד הנתונים הקולנועיים IMDb (באנגלית) לוק גריימס, באתר AllMovie (באנגלית) לוק גריימס, באתר Rotten Tomatoes (באנגלית) לוק גריימס, במסד הנתונים הקולנועיים KinoPoisk (ברוסית) לוק גריימס, באתר MusicBrainz (באנגלית) לוק גריימס, באתר Discogs (באנגלית)
קליין גרינהורן

קליין גרינהורן (בגרמנית Klein Grünhorn) הוא הר ברכס האלפים הברניים המתנשא לגובה של 3,913 מטר מעל פני הים, וממוקם בקנטון ואלה בשווייץ. הקליין גרינהורן הוא חלק מהרכס המפריד בין הקרחונים אלטש ופישר באזור אתר המורשת העולמית יונגפראו-אלטש-ביטשהורן, וממוקם בו בין ההרים גרוס גרינהורן מדרום וההינטר פישרהורן מצפון. מדיה וקבצים בנושא קליין גרינהורן בוויקישיתוף קליין גרינהורן באתר Hikr
בטי סמית

בטי סמית (באנגלית: Betty Smith;‏ 15 בדצמבר 1896 – 17 בינואר 1972) הייתה סופרת אמריקאית. בטי סמית נולדה בברוקלין, ניו יורק להורים מהגרים מגרמניה. היא גדלה בעוני בשכונת ויליאמסבורג בברוקלין ולמדה בבית ספר תיכון לבנות. חוויות אלה מילדותה ומנעוריה שימשו בסיס לספרה הראשון, אילן גדל בברוקלין, שיצא לאור בשנת 1943. אחרי נישואיה לג'ורג' ה. א. סמית, גם הוא בן ברוקלין, עברה עמו לאן ארבור שבמישיגן, שם למד משפטים באוניברסיטת מישיגן. בשנים אלה ילדה שתי בנות וחיכתה עד שהגיעו לגיל בית-ספר כדי להשלים את השכלתה הגבוהה. אף כי לא סיימה את בית הספר התיכון, התירה לה האוניברסיטה להירשם כסטודנטית. בלימודיה ליטשה את כישוריה בעיתונאות, ספרות, כתיבה ודרמה וזכתה בפרס אוורי הופווד היוקרתי. בשנת 1938 התגרשה מבעלה ועברה לצ'אפל היל, צפון קרוליינה, שם נישאה לג'וזף ג'ונס בשנת 1943, השנה שבה יצא לאור ספרה "אילן גדל בברוקלין". היא חברה לג'ורג' אבוט בכתיבת הלברית לעיבוד למחזמר באותו שם, משנת 1951. לאורך כל חייה עבדה סמית כמחזאית, ועל כך קיבלה פרסים ומענקים רבים, בהם מענק רוקפלר ומענק מגילדת המחזאים על עבודתה בתחום הדרמה. בטי סמית מתה ב-17 בינואר 1972, בגיל 75, מדלקת ריאות, בשלטון, קונטיקט. "אילן גדל בברוקלין" (A Tree Grows in Brooklyn)‏ 1943 "מחר יהיה טוב יותר" (Tomorrow Will Be Better)‏ 1947 "Maggie-Now"‏ 1958 "פריחת הלבבות" "Joy in the Morning"‏ 1963 אילן גדל בברוקלין תרגם עמיהוד תבור, נ' טברסקי, תל אביב, תש"ז אילן גדל בברוקלין תרגמה טובה קשת, עמיהוד תבור, הוצאת אור עם, תל אביב, תשמ"ח מחר יהיה טוב יותר, תרגם יצחק אחימן, נ' טברסקי, תל אביב, תש"י מחר יהיה טוב יותר, תרגמה דגנית דיצ'ק, הוצאת אור עם, תל אביב, תשמ"ט פריחת הלבבות, תרגם מאיר ויזלטיר, הוצאת מ. מזרחי, תל אביב, 1969 (ובמהדורה נוספת – 1987) "אילן גדל בברוקלין", במאי אליה קאזאן, שחקנים ראשיים: ג'יימס דאן, ג'ואן בלונדל ודורותי מקגוויר, 1945 "פריחת הלבבות", במאי אלכס סגל, שחקנים ראשיים ג'ורג' צ'מברלין ואיבט מימייה, 1965 מדיה וקבצים בנושא בטי סמית בוויקישיתוף Betty Smith Papers Inventory, in Southern Historical Collection University of North Carolina at Chapel Hill UNC-Chapel Hil A Tree Grows in Brooklyn online dissertation by Carol Siri Johnson Betty Smith Betty Smith's childhood and ancestry SparkNotes summary בטי סמית, באתר "Find a Grave" (באנגלית) בטי סמית (1896-1972), דף שער בספרייה הלאומית בטי סמית, במסד הנתונים הקולנועיים IMDb (באנגלית) בטי סמית, באתר AllMovie (באנגלית)
דיוס

דיוס (ביוונית: Δῖος; בלטינית: Dius) היה היסטוריון פיניקי-יווני, ככל הנראה בן העיר צור. על חייו לא ידוע דבר, אולם על פי יוסף בן מתתיהו, נחשב דיוס ל"איש נאמן בכתיבת דברי ימי כנען" (פיניקיה). יצירתו של דיוס עסקה ככל הנראה בתולדות הפיניקים. שרד ממנה קטע אחד מצוטט בשני ספריו של יוסף בן מתתיהו, נגד אפיון וקדמוניות היהודים: ”אחרי מות אביבעל מלך בנו חירום. והוא שפך סוללה בפאת מזרח אשר לעיר, והגדיל את הקריה, ואת מקדש זאוס האולימפי אשר עמד לבדד על האי חבּר לעיר בסתמו את כל הריווח בינו לבינה ופאר את המקדש בכלי זהב. אומרים, כי שלמה השליט בירושלים שלח אל חירום חידות ובקש להשיב לו חידות תמורתן, ודרש כי האחד אשר יבצר ממנו לפתור את החידות ישלם כסף רב לרעהו, וחירום הסכים לדבר ולא יכול לפתור את החידות ובזבז לשלמה הרבה כסף ענושים, ואחרי כן פתר עבדימון, אחד מאנשי צור, את החידות השלוחות, ונסה אותו (את שלמה) בחידות אחרות, ושלמה לא יכול לפתרן, ושלם כסף רב לחירום.” תוכן הקטע המצוטט אצל יוספוס תואם ברובו לתוכן הקטע המצוטט על ידו מתוך חיבורו של מנאנדרוס מאפסוס. ב"נגד אפיון" חיבורו של דיוס מוזכר לפני חיבורו של מנאנדרוס בתור העדות העתיקה ביותר שנמצאת במקורות הפיניקיים לקדמוניות האומה היהודית. ב"קדמוניות היהודים" לעומת זאת, הסדר הפוך. M. Stern, Greek and Latin Authors on Jews and Judaism, Jerusalem, 1976, Vol. I, XXI. Dius, pp. 123-125 יוסף בן מתתיהו, קדמוניות היהודים, ספר שמיני, פרק ה, פסקה ג, סעיפים 149-147; נגד אפיון, מאמר ראשון, פרק יז. יוסף בן מתתיהו, נגד אפיון, מאמר ראשון, פרק יח. M. Stern, Greek and Latin Authors on Jews and Judaism, Vol. I, p. 123
בניין ברוד אקסצ'יינג'

בניין ברוד אקסצ'יינג' (באנגלית: Broad Exchange Building) הוא גורד שחקים הממוקם ברחוב ברוד 25, מנהטן, ניו יורק, ארצות הברית. הוא תוכנן על ידי משרד האדריכלים קלינטון וראסל (Clinton & Russell) ונבנה בשנת 1900. בניין ברוד אקסצ'יינג' נבנה בשנת 1900 לטובת משרדי חברת פיין וובר (Paine Webber). הוא מושכן בשנת 1909 תמורת 3.5 מיליון דולר אמריקאי. בשנת 1997 שופץ והוסב מבניין משרדים לבניין מגורים בעל 347 דירות יוקרה. בשנת 2005 נרכש תמורת 200 מיליון דולר אמריקאי. גורדי שחקים מוקדמים מדיה וקבצים בנושא בניין ברוד אקסצ'יינג' בוויקישיתוף SWIG realty summary of building "Four Per Cent. Loan of $3,450,000 on Broad-Exchange Building", Aug 31, 1909 SWIG realty summary of building
DIRCM

מערכת אמצעי נגד כיווניים אינפרה-אדומים (באנגלית: Directional Infrared Counter Measures; בקיצור: DIRCM) היא מערכת להגנת מטוסים מפני טילים. המערכת עובדת כך שהיא משבשת באמצעות קרן אינפרא-אדום את התבייתות טיל כתף המשוגר לעבר המטרה. המערכת קלת משקל, ניידת, קטנה ומיועדת להפחית את סיכון פגיעת הטיל במטרה. המונח DIRCM הוא מונח כללי הנועד לתאר כל אמצעי נגד הפועל באמצעות קרן אינפרא-אדום המשוגרת אל עבר מקור האיום, כדוגמת מערכת מגן רקיע המיוצרת על ידי אלביט מערכות ומערכות נוספות המיוצרות על ידי נורת'רופ גראמן, BAE מערכות ותאגיד ITT. ערך זה הוא קצרמר בנושא טכנולוגיה ובנושא צבא. אתם מוזמנים לתרום לוויקיפדיה ולהרחיב אותו.
יובל שפריר

יובל שפריר (נולד ב-9 באפריל 1963) הוא מתופף ומפיק מוזיקלי ישראלי. בילדותו למד מוזיקה ותיפוף. למד קומפוזיציה ונגינה בבית הספר רימון וכן אצל מורים רבים ביניהם אהרלה קמינסקי, דייוויד ריץ' ואילן מוכיח. בשנותיו הראשונות כמוזיקאי בילה בהרכבי ג'אז עם גיטריסטים. התחיל לעסוק באופן מקצועי בנגינה בשנות ה-80 עם יוני רכטר ופורטיסחרוף. הפיק ועיבד מוזיקלית אלבומים לאמנים שונים ביניהם ירמי קפלן, ערן צור, יהודית רביץ, דנה ברגר, פורטיסחרוף, איפה הילד וגידי גוב. היה חבר כנגן תופים, קלידים וכלי הקשה בלהקות פורטיסחרוף, שונרא, האחים פורטיס, הזבובים וכנסיית השכל, ומלווה כיום את גידי גוב. בשנת 1998 הלחין והפיק מוזיקלית פסקול מגוון לסדרה הישראלית "חלומות נעורים" ולגרסה שנמכרה לצרפת כשנה לאחר מכן, ("Face Caméra") כשבין היתר שירים מקוריים באנגלית, "Down below" ו"When you're alone girl" שבוצעו על ידי סער בדישי ונכתבו על ידי דן תורן. בשנת 2002 הוציא אלבום סולו ראשון, "Shafrir". עסק גם במוזיקה לפרסומות: הלחין עם שמואל נויפלד את ישראל מחכה לרבין ב-1992 כמו גם קמפיינים של מותגים מובילים בישראל, בין היתר הפיק את גרסת הכיסוי ל־creep של radiohead עבור הפרסומת הראשונה של קאסטרו בעידן הטלוויזיה המסחרית בישראל. היה חבר בקבוצת "ג'ינגל קואלישן" (בשיתוף עם רן שם טוב ומוטי דיכנה) שפעלה בין השנים 2003–2007 והפיקה מוזיקה לפרסומות של מותגים מובילים כגון סלקום, טובורג ועוד. הקים ב 2016 את viewmusic, שמטרתה לחבר בין מוזיקה של יוצרים עצמאיים לבין יוצרי סרטים. בשנת 2018 הוא השתתף ביצירת אלבום של להקת אלף.דלת. הקים ומנהל לייבל מוזיקה עצמאי בשם "דינמו". יובל שפריר מתגורר כיום בתל אביב. זוכה פרס אופיר על פסקול הסרט "עפולה אקספרס" בשנת 1997, וב-1998 בפרס אקו"ם למעבד השנה על עיבוד השיר "גשם" בביצועו של אלי לוזון. יובל שפריר, במיזם "אישים" לתיעוד היצירה הישראלית יובל שפריר, באתר MusicBrainz (באנגלית) יובל שפריר, באתר Discogs (באנגלית) יובל שפריר, בארכיון הבימה אייל טואג, תמר טרוים, יובל שפריר | מתופף, מפיק מוזיקלי ומלחין, באתר הארץ, 19 ביוני 2008 יובל שפריר, באתר "פזמונט" יובל שפריר, באתר "הבמה" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גביע דייוויס 1990

גביע דייוויס 1990 הייתה התחרות ה-79 במניין מאז ייסוד התחרות. לתחרות נרשמו 84 נבחרות. התחרות נערכה בחסות חברת אלקטרוניקה יפנית NEC. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ותת-הבית התחתון תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. נבחרת שוודיה שהייתה המנצחת התחרות בשנתיים הקודמות הודחה כבר בסיבוב הראשון. המשחק על התואר התקיים בין נבחרת ארצות הברית לבין נבחרת אוסטרליה בסיינט פיטרסברג. הוא הסתיים עם התוצאה 2:3 לטובת ארצות הברית שניצחה בתחרות בפעם ה-29 בסך הכול. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: צרפת, ישראל, מקסיקו, ספרד, שוודיה ויוגוסלביה נותרו בבית העליון בלגיה וקנדה עלו לבית העליון הולנד ושווייץ ירדו לבתים האזוריים בתחרות שנת 1990, נבחרת ישראל המשיכה להיות מוצבת בבית העליון. במשחקה הראשון היא נפגשה עם נבחרת ארגנטינה. לאחר הפסד זה, נבחרת ישראל שיחקה נגד נבחרת סין על הזכות להישאר בבית העליון וניצחה אותה. אתר התחרות
סנט ג'וזף (מיזורי)

סנט ג'וזף (באנגלית: St. Joseph; לעיתים מקוצר לסנט ג'ו) היא בירת מחוז ביוקנן במדינת מיזורי בארצות הברית. העיר שוכנת על גדות נהר המיזורי, על הגבול עם מדינת קנזס בצפון-מערב מיזורי. בעיר מתגוררים 76,780 תושבים (נכון ל-2010), ובמטרופולין שלה מתגוררים 127,329 תושבים (נכון ל-2010). סנט ג'וזף נוסדה ב-1843 על ידי סוחר הפרווה המקומי ג'וזף רובידו (Joseph Robidoux). כעבור זמן קצר סנט ג'וזף הפכה לעיירת ספר הומה, והיא הייתה הנקודה המערבית ביותר בארצות הברית לפני המערב הפרוע. בהתאם לכך רבים עצרו בה להצטיידות לפני שעברו את נהר המיזורי כדי להמשיך מערבה בנתיב אורגון. בין 1860 ו-1861 סנט ג'וזף הייתה אחד הקצוות של הפוני אקספרס, שירות דואר שקישר בין מערב ארצות הברית ומזרחה. בעיר נמצאת אוניברסיטת מיזורי וסטרן סטייט (Missouri Western State University). במרחק של חמישה קילומטרים צפון-מערבית לעיר נמצא נמל התעופה רוזקרנס ממוריאל, המשמש לתעופה כללית ולמטרות צבאיות. סנט ג'וזף נמצאת על מסלול כביש בין-מדינתי 29, המקשר בין העיר קנזס סיטי דרומית לסנט ג'וזף והגבול של ארצות הברית עם קנדה במדינת דקוטה הצפונית. מדיה וקבצים בנושא סנט ג'וזף בוויקישיתוף אתר האינטרנט הרשמי של סנט ג'וזף (באנגלית) אתר האינטרנט הרשמי של סנט ג'וזף (באנגלית) סנט ג'וזף, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
פרדריק סאונד

פרדריק סאונד (באנגלית: Frederick Sound‏, וגם Prince Frederick Sound) הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין יבשת פאנהנדל והאי אדמירליות (Admiralty Island) מצפון לבין האיים קופריאנוף (Kupreanof Island) וקויו (Kuiu Island) מדרום (וגם בין חופו המזרחי של האי קופריאנוף ממערב לבין יבשת פאנהנדל ממזרח). המצר מקשר בין מצר צ'טהאם (Chatham Strait) שממערב לו לבין דראי סטרייט (Dry Strait) שמדרום-מזרח לו. מפליגות בו מעבורות של שירות המעבורות של אלסקה (Alaska Marine Highway) וספינות תענוגות, והוא נחשב למקום צפייה פופולרי בלווייתנים (בעיקר הלווייתן גדול-הסנפיר) בעתות הקיץ. הסאונד נקרא על ידי ימאי אנגלי ומגלה ארצות ג'ורג' ונקובר על שמו של הנסיך פרדריק, בנו של המלך ג'ורג' השלישי. אלסקה: פרדריק סאונד, באתר TripAdvisor (באנגלית) Trip to Southeast Alaska: Whales and Orcas in Frederick Sound, סרטון באתר יוטיוב Frederick Sound, Mapcarta האי שמשתרע על פני שטח של כ-4,264 קמ"ר בארכיפלג אלכסנדר וממוקם 24 ק"מ דרום-מערבה מג'ונו, בירת אלסקה, נקרא על ידי ימאי אנגלי ומגלה ארצות ג'ורג' ונקובר על שמה של האדמירליות, דהיינו הגוף שהיה אחראי לניהולו של הצי המלכותי הבריטי, שבו שירת. האי ששטחו כ-2,803 קמ"ר, השוכן בארכיפלג אלכסנדר, קרוי על שמו של איוואן אנטונוביץ' קופריאנוב (Иван Антонович Купреянов, ‏1857-1794) שעמד בראש החברה הרוסית-אמריקאית באמריקה הרוסית בשנים 1840-1835. האי כולו ששטחו 1,936 קמ"ר, השוכן בארכיפלג אלכסנדר הוא חלק מהיער הלאומי טונגס. ערך זה הוא קצרמר בנושא גופי מים ובנושא ארצות הברית. אתם מוזמנים לתרום לוויקיפדיה ולהרחיב אותו.
אל-חביב א-סיד

אל-חביב א-סיד (בערבית: الحبيب الصيد - אל-חביב אל-ציד; נולד ב-1 ביוני 1949) הוא פוליטיקאי תוניסאי שכיהן כראש ממשלת תוניסיה בין 6 בפברואר 2015 ל-27 באוגוסט 2016. הוא היה ראש הממשלה הראשון שמונה לאחר אימוץ החוקה החדשה, ולכן נחשב לראש הממשלה הראשון של הרפובליקה השנייה של תוניסיה. בשנת 2011 הוא כיהן כשר הפנים של תוניסיה. א-סיד הוא כלכלן ומומחה בכלכלה חקלאית בהכשרתו. אל-חביב א-סיד נולד ב-1949 בעיר סוס כאחד משבעת ילדיו של בנאי. הוא סיים בשנת 1971 תואר בכלכלה בפקולטה למשפטים ולמדעי כלכלה באוניברסיטת תוניס. מאוחר יותר, בעזרת מלגה, למד שלוש שנים לתואר שני בכלכלה חקלאית באוניברסיטת מינסוטה. א-סיד התחיל את הקריירה שלו במשרד החקלאות. בשנים 1975–1980 היה אחראי למחקר ההשקיה החקלאית במנהל הכללי להנדסה כפרית. אחר כך, בשנים 1980–1988, היה יו"ר-מנכ"ל של הרשות הממשלתית לשיפור מתחמי ההשקיה בגאפסה ובג'ריד. בשנת 1993 התמנה כראש לשכת שר החקלאות, מוחמד בן רג'ב, וכיהן בתפקיד זה עד 1997. בעקבות חילופי גברי בממשלה ב-22 בינואר 1997, עבר יחד עם השר בן רג'ב למשרד הפנים, גם כן כראש לשכת השר. נשאר בתפקיד גם תחת השרים עלי שאוש ועבדאללה א-כּלל, עד 23 בינואר 2011. בשנת 2001 התמנה למזכיר מדינה ליד משרד החקלאות, האחראי על תעשיית הדיג, ואחר כך למזכיר מדינה להגנת הסביבה שליד משרד החקלאות, הסביבה ומשאבי המים. ביוני 2003-נובמבר 2004 היה א-סיד יו"ר חברת ההובלה באמצעות צינורות בסהרה, ובשנים 2004–2010 היה מנכ"ל המועצה הבינלאומית לענף שמן זית שמושבה במדריד. אחרי המהפכה התוניסאית מ-2011 התמנה ב-28 במרץ 2011 במקום פרהת ראג'חי כשר הפנים בממשלתו של אל-באג'י קאיד א-סבסי. הואשם שהוא איש המשטר הישן אך א-סבסי הגן עליו בנימוק שמינויו מוצדק על ידי האינטרס הלאומי. לאחר מכן, אחרי הבחירות לאספה המחוקקת מאוקטובר 2011, שבהן ניצחה התנועה האסלאמיסטית "א-נהדה", נבחר על ידי ראש הממשלה החדש חמאדי ג'באלי לשמש כיועץ לביטחון, משרה בה כיהן עד אפריל 2012. ב-5 בינואר 2015 הטיל עליו הנשיא א-סבסי להרכיב ממשלה, כטכנוקרט עצמאי, מועמד מטעם מפלגת נידאא תוניס. בראש קואליציה של המפלגה הדתית א-נהדה והמפלגות החילוניות נידאא תוניס, האיחוד הפטריוטי החופשי ואפק תוניס, הוא הצליח להשיג את אמון הפרלמנט (אספת הנבחרים) רק ב-5 בפברואר עם רוב של 167 קולות, מול 30 נגד ו-8 נמנעים. ב-26 ביוני 2015, למחרת הפיגוע בסוסה בחודש הרמדאן 2015, הבטיח א-סיד את סגירתם של 80 מסגדים על הסתה לאלימות.. הממשלה תכננה להפסיק את מימונם של ארגונים מסוימים לצורך מניעת פיגועים אחרים. כפי שהצהיר א-סיד, "הממשל נמצא תחת איום. ללא שיתוף הפעולה של כולם וללא הפגנת אחדות, לא נוכל לנצח במלחמה זו. ניצחנו בכמה קרבות והפסדנו באחרים, אולם מטרתנו היא לנצח במלחמה... מסגדים מסוימים ממשיכים להפיץ את תעמולתם ואת ארסם על מנת לקדם את הטרור. לא נסבול אף מסגד שאינו מציית לחוק". אל-חביב א-סיד נשוי ואב לשלושה ילדים. בנו הבכור עובד בקנדה. הבת האמצעית היא פרופסור בתחום הייצור החקלאי של המזון, ובתו הקטנה משתלמת ברפואה. מדיה וקבצים בנושא אל-חביב א-סיד בוויקישיתוף ביוגרפיה קצרה באתר Leaders ב-28.03.2011 ביוגרפיה באתר l-administration html kapitalis על תוניסיה והמועצה הבינלאומית לשמן הזית באתר משרד החוץ של תוניסיה, גישה ב-9 ביוני 2016 כתבה של סוכנות רויטרס Former interior minister nominated as Tunisian premier מוחמד ארגובי, 5.1.2015 כתבה באתר המצרי Ahram online 5/2/2015 על סגירת 80 מסגדים אחרי הפיגוע בסוסה, כתבה באתר רדיו גרמניה 27.06.2015